— Мы пераехалі ў Беларусь два з паловай гады назад, — успамінае малады чалавек. — Я адразу вырашыў аднавіць навучанне па спецыяльнасці на агранамічным факультэце ў БДСГА. У дэканаце мяне сустрэлі вельмі добразычліва, засялілі ў інтэрнат. Зараз я вучуся на бюджэце, атрымліваю дзевяцібальную стыпендыю. Праўда, з-за неадпаведнасці вучэбных праграм мяне на курс панізілі пры пераводзе. Але вучыцца мне падабаецца. У Беларусі для студэнтаў створаны ўсе ўмовы, ды і ўзровень адукацыі, на мой погляд, значна вышэйшы. У найбліжэйшай будучыні абавязкова атрымаю практычны вопыт — адпрацую па размеркаванні, а потым, як варыянт, буду разглядаць паступленне ў магістратуру.